Վասիլ Դոլենկո

Վասիլ Դոլենկո (, ), վրացի ռեժիսոր (մոնտաժի), Վրացական ԽՍՀ ժողովրդական արտիստ (1969), Վրացական ԽՍՀ արվեստի վաստակավոր գործիչ։

Կենսագրություն
Վասիլ Դոլենկոն ծնվել է 1902 թվականի հունվարի 13-ին Երևանում։ Ավարտել է Թիֆլիսի վեցերորդ արական գիմնազիան։

Կինոյի բնագավառում սկսել է աշխատել 1923 թվականին։ Իր առաջին ֆիլմի վրա աշխատել է ռեժիսոր, սցենարիստ Իվան Պերեստիանիի հետ։

1926 թվականին Վասիլ Դոլենկոն նշանակվել է մոնտաժի արտադրամասի ղեկավար, մոնտաժի ռեժիսոր։ «Վրացֆիլմ» կինոստուդիայում աշխատել է 70 տարի։ Մոնտաժել է ավելի քան 200 ֆիլմ, այդ թվում՝ «Էլիսո» (1928), «Արսեն» (1937), «Գեորգի Սաակաձե» (1942-43), «Երդում» (1946), «Քեթո և Կոտե» (1948), «Ճպուռ» (1954), «Մագդանայի Լուրջան» (1955), «Ուրիշի երեխաները» (1958), «Զինվորի հայրը» (1964), «Տնկիներ» (1972), «Առաջին ծիծեռնակ» (1975), «Քո որդին, Երկիր» (1981), «Դոն Կիխոտի ու Սանչոյի կյանքը» (1988) և այլն։

1969 թվականին Վասիլ Դոլենկոն արժանացել է Վրացական ԽՍՀ ժողովրդական արտիստի կոչման։

Աշխատել է մինչև 90 տարեկան հասակը։ 1994 թվականին տեղափոխվել է Մոսկվա՝ երեխաների մոտ։

Վասիլ Դոլենկոն մահացել է 1998 թվականի փետրվարի 8-ին Մոսկվայում։ Թաղված է Մոսկվայի Տրոեկուրովյան գերեզմանատանը։

Ընտանիք
 Հայրը՝ Վասիլ Դոլենկո
 Մայրը՝ Յուլիա Դոլենկո
 Առաջին կինը՝ Նելլի Խերխեուլիձե
 Երկրորդ կինը՝ Լարիսա Դիգմելովա
 Երեխաներ՝ Անատոլի, Մարինա

Ծանոթագրություններ

Արտաքին հղումներ
  (Источник — электронные каталоги РНБ)
 Ֆիլմագրություն

Վրացի ռեժիսորներ
Վրացական ԽՍՀ ժողովրդական արտիստներ
Վրացական ԽՍՀ արվեստի վաստակավոր գործիչներ
Տրոեկուրովյան գերեզմանատանը թաղվածներ